	
	Budapest Főváros Főpolgármestere


	
	

	
	

	*1000032213978*
*1000032213978*
	ikt. szám:
	FPH015 /335 - 2 /2011
	
	tárgy:
Javaslat a " 9174 Céltartalék a Fővárosi Tűzoltóparancsnokság alapműködésének támogatására" cím előirányzatának felhasználására

	
	előkészítő: 
	 Üzemeltetési főosztály

	
	egyeztetésre megküldve:
A Fővárosi Közgyűlés illetékes bizottságainak és tanácsnokainak 



[image: fejlec_ff_0b.png]
Előterjesztés
a Közgyűlés részére
Tisztelt Közgyűlés!
A Fővárosi Tűzoltóparancsnokság  dologi kiadásaira a Budapest Főváros Önkormányzata Közgyűlésének 10/2011. (III. 10.)  számú  2011. évi költségvetéséről szóló rendeletében  432.663eFt-ot biztosított dologi kiadásokra. Az intézmény első három hónapjában a rendelkezésre álló keretből 253.189eFt-ot felhasznált.  Az időarányos 25%-os felhasználáshoz képest a tényleges felhasználás 58,52%-os értéken realizálódott.
A jelentős kiadás többletet az alábbi  események bekövetkezése okozta:
· 2011.02.28-2011.03.01.-ig tartó kiemelt 5-ös fokozatú káreset Pest megyében melynek felszámolásához 12m3 habképző anyagot kellett  felhasználni melynek értéke 10.000eFt 
· EU elnökség miatti biztosítási feladatok ( tűzcsap ellenőrzések, létesítmény ellenőrzések ) miatti megnövekedett szermozgások üzemanyagköltsége 
· Tűzoltó technikai eszközök karbantartására, felülvizsgálatára az eszközállomány biztonságos használata érdekében  20.000eFt többlet ráfordítás szükséges a rendelkezésre álló normatíván felül
· A Merlin rádiós egységek akkumulátor cseréje, valamint a légzőkészülékek felülvizsgálata, a kötelező alkatrészcserék 12.000eFt többletet igényel
· 2011. január 01-től bevezetésre került a Forrás SQl pénzügyi rendszer, ennek bevezetése oktatása adatok áttöltése 7.500eFt többletköltséget jelentett 
· A régi riasztási rendszer működőképességének további fenntartásához  havi 1.500eFt. havi kiadással kell számolni.
· A szolgálat szervezés érdekében 54 fő „C” kategóriás gépjárművezető képzése szükséges, melynek értéke 8.100eFt.

A Fővárosi Tűzoltóparancsnokságnak   működőképessége megőrzése érdekében 84.000eFt többletforrásra van  szüksége. Ez a többletforrás az első negyedévben keletkezett forráshiányt pótolja, és annak érdekében, hogy az intézménynél jelentős 30 napon túli   tartozásállomány   ne keletkezzen, a többletigény leutalása a közgyűlési jóváhagyást követően azonnal, egy összegben  esedékessé válik. 
Az üzemanyagárak folyamatos emelkedése, a tűzoltóeszközök állapota, valamint a rendkivüli események bekövetkezése, a nem tervezett feladatok végrehajtása miatt  várhatóan a „9174 Céltartalék a Fővárosi Tűzoltóparancsnokság alapműködésének támogatására” cím  előirányzatának teljeskörű felhasználására szükség lesz az elkövetkező időszakban.
A Budapest Főváros Önkormányzata Közgyűlésének 10/2011. (III. 10.)  számú  2011. évi költségvetéséről szóló rendeletében  a „ 9174 Céltartalék a Fővárosi Tűzoltóparancsnokság alapműködésének támogatására” címen fedezetet biztosított az intézmény évközben felmerülő többletkiadásaira.
A fentiek alapján kérem a Tisztelt Közgyűlést az előterjesztés megtárgyalására és a határozati javaslat  elfogadására.

· Határozati javaslat
A Fővárosi Közgyűlés úgy dönt, hogy:

a Fővárosi Tűzoltóparancsnokság működőképessége megőrzése érdekében csökkenti a” 9174 Céltartalék a Fővárosi Tűzoltóparancsnokság alapműködésének támogatására” cím előirányzatát 84.000eFt-tal és egyidejűleg ugyanezen összeggel megemeli a „6005 Fővárosi Tűzoltóparancsnokság” cím támogatási és kiadási, azon belül a dologi kiadások előirányzatát.
Felkéri a főpolgármestert, hogy a döntéshez kapcsolódó költségvetési rendelet módosítási javaslatot terjessze be a soron következő költségvetési rendeletet módosító közgyűlés ülésére.
határidő:	soron következő  költségvetési rendelet módosítás
felelős: 	Tarlós István

a Fővárosi Tűzoltóparancsnokság működőképessége megőrzése érdekében felkéri a Főpolgármestert a többlettámogatás soron kívüli utalására.
határidő:	azonnal
felelős: 	Tarlós István



Határozathozatal módja:
Az 1. számú  határozati javaslat  elfogadásához minősített szavazattöbség, a 2.számú határozati javaslat elfogadásához egyszerű szavazattöbbség  szükséges.
Budapest, 2011. május „    ”
	

	Tarlós István
főpolgármester

